
Темыркъан Б. Хь. «Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр етыным и IуэхукIэ
Къэбэрдей-Балъкъэр Республикэм и Iэтащхьэм и Указ
Музыкэ гъуазджэм зегъэужьынымкIэ зэфIэкI ин къызэригъэлъэгъуам къыхэкIыу «Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр етын Темыркъан Борис Хьэту и къуэм — «Урысейм и Композиторхэм я союз» жылагъуэ зэгухьэныгъэм и Къэбэрдей-Балъкъэр щIыналъэ къудамэм и тхьэмадэм.
Къэбэрдей-Балъкъэр Республикэм
и Iэтащхьэ КIуэкIуэ Юрий
Налшык къалэ
2017 гъэм мэлыжьыхьым и 6-м
№49-УГ
Урысейм и цIыхубэ артист, «Урысейм и Композиторхэм я союз» жылагъуэ зэгухьэныгъэм и Къэбэрдей-Балъкъэр щIыналъэ къудамэм и тхьэмадэ, «Къэбэрдей-Балъкъэр къэрал филармоние» къэрал кIэзонэ щэнхабзэ IуэхущIапIэм и дирижёр нэхъыщхьэ икIи художественнэ унафэщI Темыркъан Борис КъБР-м щыщ Зэрыгъыж къуажэм 1937 гъэм мэлыжьыхьым и 6-м къыщалъхуащ.
Абы музыкэмкIэ пэщIэдзэ щIэныгъэ Налшык щызэригъэгъуэтащ, адэкIэ Владикавказ щеджащ икIи Саратов дэт къэрал консерваториер къиухыжащ. 1970 гъэхэм Ленинград къалэм Мусоргский М. П. и цIэр зэрихьэу оперэмрэ балетымкIэ щыIэ театрым и спектакль зыбжанэм я дирижёру щытащ. Налшык къигъэзэжри Темыркъан Борис республикэм и симфоние оркестрым и дирижёру лажьэу щIидзащ.
Адыгэ пшынэмрэ симфоние оркестрымрэ папщIэ япэ пьесэхэр зытхар Темыркъан Борисщ. Абы куэд зэфIигъэкIащ Къэбэрдей-Балъкъэрым и профессиональнэ музыкэм зегъэужьыным хуэгъэзауэ.
Лъэпкъхэм я Зэныбжьэгъугъэ орденыр къратащ, КъБР-м и Къэрал саугъэтыр къыхуагъэфэщащ, «Къалмыкъ Республикэм и цIыхубэ артист» цIэр къыфIащащ.
